ХъахIабросулъа МахIмуд вукIана, вуго чияе рокьи кьоларев, гIумру лъалев, тIекълъи кисан, лъидасан бачIунеб бугебали бичIчIулев, пасихIлъиялъул, гьунаралъул, бахIарчилъиялъул рахъалъ бокьарав чигун цеве вахъине кIолев чи. Австриялъул рагъулъги вукIарав, магIарулазул полкалъул церетIурал гIадамазулгун бухьен букIарав, Корниловас Питералде тIаде « гIалхулаб дивизия» рехидал, гьеб дивизия гьениб ленинилаб гвардиялде данде бахъинчIого Дагъистаналде тIад буссиналъе гIиллаги битIун бичIчIарав чи. МахIач Дахадаевасул полкалда вукIарав, В Р Кялъул рагъулав комиссарасул ракI ва ракьцояв гьудул, гьесул пикрабазухъ гIенеккарав, гьев вокьун гьесда аскIов чIарав бихьинчи, МахIач Дахадаевас Унсоколо, Генуб ва цогидалги росаби рахъидал Хунзахъе Хизроевасул хъизамазухъе революциялъул хасаб балъголъиялъул кагъат босун витIарав, ХIоцоса Нажмудиница нусго цIал кьабун